***Felsőtárkány Község Önkormányzata Képviselő-testületének***

***10/2016. (VI. 22.) önkormányzati rendelete***

***Felsőtárkány Község Önkormányzata Képviselő-testületének „Felsőtárkány Község Díszpolgára” cím és a „Felsőtárkányért” kitüntető díj adományozásáról szóló***

***7/2009. (IV. 14.) önkormányzati rendelet módosításáról***

Felsőtárkány Község Önkormányzata Képviselő-testülete a Felsőtárkány Község Önkormányzata Képviselő-testületének „Felsőtárkány Község Díszpolgára” cím és a „Felsőtárkányért” kitüntető díj adományozásáról szóló 7/2009. (IV. 14.) önkormányzati rendelet módosításáról az alábbi rendeletet alkotja:

**1. §**

A rendelet felhatalmazó rendelkezése helyébe az alábbi rendelkezés lép:

Felsőtárkány Község Önkormányzatának Képviselő-testülete *az Alaptörvény 32. cikk (2) bekezdésében, a helyi önkormányzatokról szóló 2011. évi CLXXXIX. törvény 42. § 3. pontjában* kapott felhatalmazás alapján attól az óhajtól vezérelve, hogy a község fejlődésének elősegítésében, érdekeinek előmozdításában, az itt lévő emberi értékek gyarapításában kifejtett példamutató tevékenységet elismerje, „Felsőtárkány Község Díszpolgára” címet és „Felsőtárkányért” kitüntető díjat alapít.

**2. §**

1. A rendelet 2.§ 1. pontja az alábbiak szerint módosul:

„Felsőtárkányért” kitüntető díj adományozható annak a magyar és külföldi állampolgárnak, társadalmi szervezetnek, aki a község társadalmi, tudományos, közoktatási, közművelődési, irodalmi-művészeti életében, testnevelési és sportmozgalmában, környezetvédelmében, valamint egészségügyi ellátásban kimagasló érdemet szerzett.

1. A rendelet 3. §-ának 5. pontja hatályát veszti.
2. A rendelet 4. § 1. pontja helyébe az alábbi rendelkezés lép:

A cím és a díj adományozása során az elismerésben részesített személyek, szervezetek részére oklevél és emlékplakett átadására kerül sor.

1. A rendelet 4. §-ának 4. pontja hatályát veszti.

**3. §**

E rendelet 2016. június 23. napján lép hatályba, és 2016. június 24. napján hatályát veszti.

Felsőtárkány, 2016. június 21.

dr. Juhász Attila Simon Hegyiné Kertész Zsuzsanna

polgármester jegyző

Kihirdetve: 2016. június 22.

Hegyiné Kertész Zsuzsanna

jegyző